KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2026. június 17-ei ülésére)


[bookmark: _Hlk184037214]TÁRGY: 	A 87/2025. SZ. KÉPVISELŐ-TESTÜLETI HATÁROZAT MÓDOSÍTÁSA

Kiskőrös Város Képviselő-testülete a 87/2025. sz. Képv. test. határozatával Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 80. § (1) bekezdése alapján, Gmoser István főállású alpolgármester illetményét 2025. július 1. napjától állapította meg.

A közszolgálati tisztviselőkről szóló 2011. évi CXCIX. törvény (továbbiakban: Kttv.) 225/A. § (1) bekezdése szerint: 
„A polgármester tekintetében – az illetmény, tiszteletdíj megállapításának kivételével – a képviselő-testület gyakorolja a munkáltatói jogokat. A polgármester illetményét, tiszteletdíját a Magyarország helyi önkormányzatairól szóló 2011. évi CLXXXIX. törvény 71. § (1)–(4b) bekezdésének megfelelően a jegyző állapítja meg. A rendelkezés nem alkalmazható az alpolgármesternek, a vármegyei közgyűlés alelnökének, a főpolgármester-helyettes illetményének, illetve tiszteletdíjának a megállapításánál.”

[bookmark: _Hlk184036061]Az Mötv. 71. § (4) bekezdés f) pontja megállapítja, hogy:
„A polgármester megbízatásának időtartamára havonta
[bookmark: _Hlk184033542]f) a 10 001–30 000 fő közötti lakosságszámú település esetében a nemzetgazdasági átlagkereset háromszorosának;
megfelelő összegű illetményre jogosult.”

Az Mötv. 71.§ (4a) pedig kimondja, hogy:
„A főpolgármester, a megyei jogú város polgármestere, a fővárosi kerületi önkormányzat polgármestere, a vármegyei önkormányzat közgyűlésének elnöke, a polgármester (e bekezdés alkalmazásában a továbbiakban együtt: polgármester) illetményének számításánál a tárgyévet megelőző évnek a január első napjától december utolsó napjáig tartó időszakára vonatkozó, a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél teljes munkaidőben alkalmazásban állók bruttó átlagkeresetére vonatkozóan a nemzetgazdasági átlagkeresetet kell alapul venni. A nemzetgazdasági átlagkereset alapján számított illetményre a polgármester a tárgyév július 1-jétől jogosult.”

2025. év január – december közötti időszakában a teljes munkaidőben alkalmazásban állók bruttó átlagkeresete a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél 727 496, - Ft volt (forrás: Hivatalos értesítő 2026. évi 8. szám).

Kiskőrös Város a 10 001–30 000 fő közötti lakosságszámú település. 2026. január 1-jén Kiskőrös állandó lakossága összesen 13 546 fő.

A fent meghatározott rendelkezésekre tekintettel Domonyi László Mihály polgármester illetménye 2026. július 1-jétől az Mötv.  71. § (4) bekezdés f) pontja, továbbá az Mötv. 71.§ (4a) bekezdése alapján 2.182.488, - Ft. 

A Mötv. 80. § (1) bekezdésében foglaltak alapján: 
„80. § (1) A főpolgármester-helyettes, a főállású alpolgármester, a vármegyei közgyűlés alelnöke illetményének összegét a főpolgármester, a polgármester, a vármegyei közgyűlés elnöke illetménye 70 – 90%-a közötti összegben a képviselő-testület állapítja meg.”

Fenti törvényi rendelkezések alapján az alpolgármester illetményét a polgármester illetményének 70 - 90%-a közötti összegben kell megállapítania a képviselő-testületnek. 

[bookmark: _Hlk184201532][bookmark: _Hlk231307575][bookmark: _Hlk231475811]Az alpolgármester illetményét 2026. július 1. napjától a polgármester illetményének 70%-ban, havi 1.527.742, -Ft összegben javaslom megállapítani.  

Az Mötv. 80. § (3) bekezdése értelmében:
„80. § (3) A főpolgármester-helyettes, a főállású alpolgármester, a társadalmi megbízatású alpolgármester, a vármegyei közgyűlés alelnöke havonta az illetményének, tiszteletdíjának 15%-ában meghatározott összegű költségtérítésre jogosult.”

[bookmark: _Hlk231307662][bookmark: _Hlk231475834]Fenti javaslat értelmében az alpolgármester 2026. július 1. napjától havi 229.161, - Ft összegű költségtérítésre jogosult.

A fentiek alapján javaslom, hogy a Képviselő-testület Gmoser István alpolgármester illetményének és költségtérítésének megállapításáról a határozat-tervezetben foglaltaknak megfelelően döntsön.

Kiskőrös, 2026. június 9.
Domonyi LászlóMihály sk.
polgármester

HATÁROZAT-TERVEZET

[bookmark: _Hlk184039461][bookmark: _Hlk184039695]A Képviselő-testület a 87/2025. számú határozata 1-2. pontját az alábbiak szerint módosítja:

Az 1-2. pontok helyébe az alábbi szövegrész kerül:
[bookmark: _Hlk184037947]
A Képviselő-testület
[bookmark: _Hlk184039712] 
1. Magyarország helyi önkormányzatairól szóló 2011. évi CLXXXIX. törvény 80. § (1) bekezdése alapján, Gmoser István főállású alpolgármester illetményét 2026. július 1. napjától havi 1.527.742, -Ft összegben állapítja meg.

A Képviselő-testület

2. megállapítja, hogy Magyarország helyi önkormányzatairól szóló 2011. évi CLXXXIX. törvény 80. § (3) bekezdése alapján, Gmoser István főállású alpolgármester 2026. július 1. napjától illetményének 15 %-ának megfelelő összegben, havi 229.161, - Ft költségtérítésre jogosult.
[bookmark: _Hlk184039753]
Felelős:	polgármester
Határidő:	azonnal

A Képviselő-testület a 87/2025. számú határozata a módosítással egységes szerkezetben:

A Képviselő-testület

1. Magyarország helyi önkormányzatairól szóló 2011. évi CLXXXIX. törvény 80. § (1) bekezdése alapján, Gmoser István főállású alpolgármester illetményét 2026. július 1. napjától havi 1.527.742, -Ft összegben állapítja meg.

2. megállapítja, hogy Magyarország helyi önkormányzatairól szóló 2011. évi CLXXXIX. törvény 80. § (3) bekezdése alapján, Gmoser István főállású alpolgármester 2026. július 1. napjától illetményének 15 %-ának megfelelő összegben, havi 229.161, - Ft költségtérítésre jogosult.

Felelős:	polgármester
Határidő:	azonnal
